93. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. οικ./3187 της 5/18 Νοεμ. 1985 (ΦΕΚ Β΄ 681) Θητεία Επιτροπών Ασφαλιστικών Οργανισμών αρμοδιότητας Γεν. Γραμματείας Κοινωνικών Ασφαλίσεων Υπουργείου Υγεία, Πρόνοιας και Κοινωνικών Ασφαλίσεων. Έχοντας υπόψη: 1.Τις διατάξεις της παρ. 1 του άρθρ. 20 του Νόμ. 1539/85 «Ένταξη επαναπατριζόμενων πολιτικών προσφύγων στους ασφαλιστικούς οργανισμούς και άλλες διατάξεις» (ΦΕΚ 64/Α/85). 2.Την αριθ. 8257/1985 (ΦΕΚ 492/1985) απόφαση του Πρωθυπουργού και Υπουργού Προεδρίας της Κυβέρνησης «Ανάθεση αρμοδιοτήτων στον Υφυπουργό προεδρίας της Κυβέρνησης Μιλτιάδη Παπαϊωάννου», αποφασίζουμε: 1.Οι Επιτροπές των Ασφαλιστικών Οργανισμών, αρμοδιότητας, της Γενικής Γραμματείας Κοινωνικών Ασφαλίσεων του Υπουργείου Υγείας, Πρόνοιας και Κοινωνικών Ασφαλίσεων, μπορούν να λειτουργούν και μετά τη λήξη της θητείας των μελών τους, μέχρι του διορισμού νέων, όχι όμως περισσότερο από τρίμηνο από τη λήξη τους. 2.Σε περίπτωση θανάτου, αποχώρησης, ή έκπτωσης κάποιου μέλους, λόγω απώλειας της ιδιότητας με την οποία διορίστηκε, θεωρούνται ότι βρίσκονται σε νόμιμη σύνθεση μέχρι του διορισμού των αντικαταστατών τους και για χρονικό διάστημα όχι μεγαλύτερο από τρίμηνο, εφόσον με τα λοιπά μέλη τους, τακτικά και αναπληρωματικά μπορεί να επιτευχθεί απαρτία. 3.Κατά τα λοιπά ισχύουν οι κείμενες διατάξεις. 94. ΑΠΟΦΑΣΗ ΥΦΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ Αριθ. Φ.21/9/οικ. 3437 της 9 Οκτ. 1985/21 Μαρτ. 1986 (ΦΕΚ  Β΄ 121) Αρμόδιος φορέας για τη χορήγηση επιδόματος τετραπληγικών–παραπληγικών σε περίπτωση διαδοχικής ασφάλισής τους. Έχοντας υπόψη: 1.Τις διατάξεις της παρ. 1 του άρθρ. 42 του Νόμ. 1140/81 «περί τροποποιήσεως και συμπληρώσεως του Νόμ. 4169/81 «περί γεωργικών ασφαλίσεων» και άλλων τινών διατάξεων». 2.Σύμφωνη γνώμη των Δ.Σ. των Οργανισμών κύριας ασφάλισης. 3.Την αριθ. 748/7.8.85 (ΦΕΚ 487 τ.Β΄) κοινή απόφαση του Πρωθυπουργού και του Υπουργού Υγείας, Πρόνοιας και Κοινωνικών Ασφαλίσεων «Ανάθεση αρμοδιοτήτων στους Υφυπουργούς», αποφασίζουμε: Σε περίπτωση που ο δικαιούχος επιδόματος τετραπληγίας–παραπληγίας έχει υπαχθεί στην ασφάλιση για τον κλάδο συντάξεων σε περισσότερους από ένα ασφαλιστικούς Οργανισμούς αρμοδιότητας Υπουργείου Υγείας, Πρόνοιας και Κοινωνικών Ασφαλίσεων, το επίδομα καταβάλλεται: α)στους ασφαλισμένους που έχουν τις χρονικές προϋποθέσεις για τη θεμελίωση αυτοτελούς δικαιώματος σε δύο ή περισσότερους Ασφαλιστικούς Οργανισμούς, από τον Οργανισμό της προτίμησής τους. β)στους ασφαλισμένους που συμπληρώνουν τις χρονικές προϋποθέσεις με το συνυπολογισμό του χρόνου ασφάλισης τους σε δύο ή περισσότερους ασφαλιστικούς Οργανισμούς πλην ΟΓΑ από το Οργανισμό στην ασφάλιση του οποίου έχουν πραγματοποιήσει το μεγαλύτερο αριθμό ημερών εργασίας κατά το χρόνο υποβολής της σχετικής αίτησης. γ)στους συνταξιούχους από τον Οργανισμό που τους έχει απονείμει τη σύνταξη ανεξάρτητα από τον αριθμό ημερών εργασίας που έχουν πραγματοποιήσει σε κάθε Οργανισμό. δ)στα μέλη οικογενείας ασφαλισμένων και συνταξιούχων από τον Ασφαλιστικό Οργανισμό που σύμφωνα με τα παραπάνω εδάφ. (α-γ) είναι αρμόδιος για τη χορήγηση του επιδόματος στους ίδιους τους ασφαλισμένους και συνταξιούχους. ε)το επίδομα καταβάλλεται εξ ολοκλήρου από τον Οργανισμό που το απονέμει χωρίς να επιβαρύνεται άλλος Οργανισμός ανεξάρτητα από το χρόνο ασφάλισης που ελήφθη υπόψη για τη συμπλήρωση των χρονικών προϋποθέσεων που απαιτούνται για τη θεμελίωση του δικαιώματος στον Οργανισμό αυτό. 2.Η παρ. 6 της αριθ. Φ7/1104/13.8.81 απόφασης του Υπουργού Κοιν. Ασφαλίσεων περί καθορισμού εξωϊδρυματικού επιδόματος στους πάσχοντας εκ τετραπληγίας και παραπληγίας ασφαλισμένων των ΟΚΑ» καταργείται. 